cyanic-selkie/wikianc huggingface dataset:
Tørrfisk
Fremgangsmåte og bruk
Fisken henges på hjell mens det ennå er snø på bakken, fra februar til mai. Snøen beskytter mot insekter og hindrer at det går bakterier i tørrfisken. En temperatur litt over null uten for mye regn er det beste. Om det blir for mye frost, sprenges fibrene i fisken og en får såkalt fosfisk. Denne kan ikke brukes til matlaging. Klimaet i deler av Nord-Norge er ypperlig for å tørke fisk.
Fisken henger på hjell i ca. 3 måneder. Den ferdig tørkede fisken ettermodnes så i 2-3 måneder innendørs i et tørt og luftig miljø. Under tørkingen forsvinner ca. 70 % av vannet i fisken. Tørrfisken har fortsatt ferskfiskens næringsinnhold, bare mer konsentrert; den er rik på proteiner, B-vitaminer, jern og kalsium.
Woodlands (Glasgow)
Woodlands har en betydelig asiatisk befolkning, i tillegg til en god del studenter, i og med at området ligger ikke langt fra University of Glasgow. Universitetet har også enkelte undervisningsfasiliteter i området. Woodlands betjenes av St George’s Cross undergrunnsstasjon i vest og Kelvinbridge undergrunnsstasjon øst for området, i tillegg er det flere bussruter som går gjennom området på Woodland Road og Great Western Road.
Tørrfisk
Fremgangsmåte og bruk
Etter vraking (kvalitetssortering) blir mesteparten av tørrfisken eksportert til Italia og Kroatia. I Norge bruker vi hovedsakelig tørrfisken som snacks eller til produksjon av lutefisk. Den brukes lite til matlaging. I Italia derimot, bløtes fisken og den brukes i mange ulike matretter. Der blir den ansett som en delikatesse. En av årsakene til at tørrfisk ikke har blitt brukt til matretter i Norge i senere tid, er sannsynligvis den lange tilberedningstiden. Fisken må vannes ut i minst ei uke i kjølige omgivelser, 5 grader eller kaldere og vannet må skiftes ut hver dag, før den kan brukes i matretter.
Vraking og kvalitetsortering
Tørrfiskvraking er kvalitetsbestemmelse og sortering av tørrfisk. Det er forskjellige forhold som kan skade tørrfisken og dermed føre til nedsortering, for eksempel klepphugg, flekker, mugg, frostskader og fuglespist fisk. Tørrfisken blir kvalitetskontrollert og grovsortert i tre hovedgrupper: prima, sekunda og Afrika (tertia). Videre sorteres den etter opp til 30 kvalitetskriterier, blant annet fiskekvalitet, tykkelse og lengde. De mest fingraderte vrakingskriteriene brukes på lofotskreien.
Tørrfiskvrakerne har sitt eget språk, med betegnelser på fisken som zartfisk, høkker, vekker, små danske, split cod, rund brosme og prima hyse. De beste kvalitetene skal ha rett farge, og være fri for mugg og frostskader. Primafisken har som oftest blitt eksportert til Italia.
Vraking av tørrfisk har en lang historie. I 1444 kom en kongelig forordning om offentlig tørrfiskvraking. Dette er de eldste kjente myndighetsbestemmelser om tvungen kontroll av fisk. Hanseatene klassifiserte tørrfisk av torsk i 24 forskjellige kvaliteter. Den beste kvaliteten var såkalt Hollender-rundfisk. Den dårligste var Utskudd-rundfisk, den var bedervet i hodet, men ellers brukbar. Den ble ikke eksportert, men solgt til lokalbefolkningen.
Tidlig middelalder
Tørrfiskhandelen har vært viktig både for kultur og økonomi i Nord-Norge opp igjennom historien. I vikingtiden drev lokale høvdinger med direkte eksport av tørrfisk til Vest-Europa. Ifølge islandske Egils saga er høvedsmannen Torolv Kveldulvsson den første kjente eksportør av tørrfisk nordfra. Det fortelles at han i år 875 seilte med torsk fra Lofoten til England «for å kjøpe klede og andre ting som han trengte». Det første kjente fiskeværet som eksporterte tørrfisk, var kaupangen Vágar, nåværende Vågan i Lofoten. Omsetningssentraler fantes i Skiringsal (Kaupang) i Norge, Birka i Sverige, Heidaby i Slesvig og Truso i Øst-Preussen.
Allerede på 1000-tallet var tørrfisken Norges viktigste eksportartikkel, og ut på 1100-tallet la den grunnlaget for Bergens voksende kjøpmannstand. Kong Sverre (ca. 1151–1202) dro nordafjells i 1177, og møtte da 50 handelsfartøy på vei sørover med tørrfisk fra Lofoten.
Kong Håkon Håkonsson (1217–1263) ga bergenserne monopol på handel nordfra. Dette monopolet skulle vare helt til 1715. Det var hovedsakelig tørrfisken som gjorde at Bergen ble et av Nord-Europas største handelssentre på den tiden. I nesten 800 år skulle Bergen forbli senter for handel med tørrfisk fra Nord-Norge. I bytte for fisken, ble det innført varer som korn, mel, salt, sukker, tøyer og jernvare, og luksusvarer fra fjerne land som silke, glass, krydder og håndverk. Tørrfisken ble også brukt som betalingsmiddel lokalt.
Skattlegging og eksport
Både kongen og kirken ønsket kontroll over tørrfiskeksporten, og representanter for begge disse maktene besøkte ofte fiskeværene. I tillegg til at den norske kirke- og kongemakten kivet om kontrollen, var det også krangel mellom flere land om hvem som skulle kreve inn skatt fra fiskeriene. Den norske statsmakten ønsket å ha kontroll over kysten helt til Kvitsjøen, og den russiske makten ville ha kysten helt ned til Lyngen. De løste dette ved at begge land fikk skattlegge fiskerne i dette området. Sverige ønsket også en del av disse skatteinntektene, men dette ble ikke akseptert.
På 1300-tallet stod tørrfisken alene for over 80 % av Norges nasjonale eksport. Det viktigste markedet for tørrfisken var fram til begynnelsen av 1300-tallet England og de store byene på kontinentet. I senmiddelalderen ble det eksportert tørrfisk til landene langs Nordsjøen og Østersjøen. Årsaken til at tørrfisken fikk så stor etterspørsel, var at det kun var tillatt å spise ost, melkemat og fisk i katolikkenes fastetid.
Pietro Querini
Litt på sidelinjen kan det nevnes at det sies at en av årsakene til at tørrfisken ble så populær i Italia, var en hendelse på Røst i Lofoten på 1400-tallet. I januar 1432 strandet en av livbåtene til et forlist venetiansk handelsskip på en av øyene utenfor Røst. De elleve overlevende av det italienske mannskapet ble reddet av lokale fiskere, og de ble tatt godt vare på fram til i mai, da de fikk skyss sørover med ei tørrfiskjekt. Blant de overlevende fra livbåten var adelsmannen Pietro Querini, som skrev ned opplevelsene sine fra denne reisen, og spesielt om livet på Røst. Denne historien ble fremført som Querinioperaen på Røst i 2012. Italia er fremdeles et av de største eksportmarkedene for tørrfisk.
Hanseatene
Det var først og fremst hanseatene som utviklet og styrte eksporten, de var effektivt organisert og hadde gode kontakter i eksportmarkedet. Kongen la ned forbud for utlendinger mot å dra nordover for å kjøpe tørrfisk, noe som gjorde jektefarten spesielt lukrativt for jekteeierne.
I Hansatiden økte både folketallet og velstanden i Nord-Norge. Hansatiden startet på midten av 1300-tallet, og varte til 1754, da nordmenn tok over handelen. Hansaen omfattet en samling handelsbyer langs kysten fra Nederland til Baltikum. Hanseatene fikk etterhvert en solid fagkompetanse på å vurdere og håndtere tørrfisk.
Pomorhandelen
Allerede på 1500-tallet begynte den direkte handelen mellom fiskere og russere, som kalles for Pomorhandelen. Russerne seilte fra Kvitsjøen og besøkte fiskeværene for å bytte til seg blant annet tørrfisk mot korn og andre varer. Pomorhandelen hadde sin topp i siste halvdel av 1700-tallet og på 1800-tallet, etter at Bergensmonopolet opphørte. Den varte helt til den russiske revolusjonen i 1917. Handelen foregikk om sommeren, da de norske oppkjøperne ikke handlet, så russerne var ikke i direkte konkurranse med norske handelsfolk.
Tørrfisken i dag
Norge er i en monopolsituasjon i tørrfiskmarkedet. I 1998 eksporterte Norge klippfisk, saltfisk og tørrfisk for nesten 5,5 milliarder kroner. Av dette sto tørrfisken for ca. 10 %, mens klippfisken sto for over halvparten. Da var prisen nede på «normalnivå» etter en historisk topp i 1988. I 1998 ble det eksportert over 4000 tonn tørrfisk til Italia, som har tradisjon for konsum av tørrfisk.
I 2014 importerte Nigeria 9000 tonn tørrfisk. Der ble tørrfisken populær etter Biafrakrigen, og har de seneste årene vært det landet som har importert mest tørrfisk.
Andre land som bruker tørrfisk, er Sverige og Kroatia. Tørrfisken ser ikke ut til å være en del av markedssegmentet til andre torskeprodukter. Markedet er ganske stabilt, i Eksportutvalget for fisks (EFF) årsmelding for 2004 kan vi se utviklingen av tørrfiskeksporten mellom 2000 og 2004. I 2004 ble det eksportert over 6000 tonn tørrfisk. Selv om kiloprisen ser ut til å ha gått noe ned, var tørrfisken likevel fiskeri-Norges mest lønnsomme produkt i 2004.
I 2005 eksporterte Norge tørrfisk for 646 millioner kroner, og 58 % av tørrfisken gikk til Italia. Prisen var i gjennomsnitt 5 % høyere enn året før.
Zhongshanparken (Beijing)
Zhongshanparken (kinesisk: 中山公園, pinyin: Zhōngshān Gōngyuán) er en tidligere keiserlig park og i dag en offentlig park som ligger direkte utenfor og sørøst for Den forbudte by i distriktet Dongcheng i det sentrale Beijing.
Av alle parkene som omgir Den forbudte by, som Beihai og Jingshan, er Zhongshan vel den mest sentrale. Zhongshanparken huser Jord- og innhøstningsalteret eller Land- og kornalteret (Shejitan, 社稷坛), som ble bygd i 1421 av Yongle-keiseren, og det ligger symmetrisk vis-à-vis Det keiserlige forfedretempel. Ved dette tempelet frembar keiserne under Ming- og Qing-dynastiene offergaver til jord- og landsbruksgudene her. Alteret ligger på en kvadratisk terrasse midt i parken.
I 1914 var området blitt kjent som Sentralparken. Men etter Sun Yat-sens død ble parken oppkalt etter denne ledende revolusjonære politiske skukkelse (på mandarin er navnet hans Zhongshan). Mange av Kinas parker tok i samme periode Zhongshan som nytt navn.
Zhongshanparken har mange haller og paviljonger bygd for keiserfamiliens medlemmer. Den har svalganger og bueganger av stein, og et drivhus med ferske blomster på utstilling året rundt. Det har blant annet 39 varieteter av tulipaner gitt til parken i 1977 av prinsessen av Nederland.
72 Feronia
72 Feronia er en hovedbelteasteroide. Den ble oppdaga den 29. mai 1861 av Christian Heinrich Friedrich Peters fra Litchfield Observatory i Clinton. Den er oppkalt etter den romerske gudinnen Feronia.
Heinrich Kuhl
Heinrich Kuhl (født 17. september 1797 i Hanau i Tyskland, død 14. september 1821 i Buitenzorg i Det fjerne østen) var en tysk naturhistoriker og zoolog.
I 1820 reiste han, sammen med vennen Johan Coenraad van Hasselt, til Java i Nederlandsk Østindia for å studere dyrelivet på øya. Til museet i Leiden sendte han 200 skjeletter, 200 pattedyrskinn av 65 arter, 2000 fugleskinn, 1400 fisker, 300 krypdyr og amfibier og mange insekter og krepsdyr.
Det harde arbeidet, og det tropiske klimaet, ble for mye for Kuhl, og i 1821 døde han av en leverinfeksjon. Johan van Hasselt fortsatte innsamlingsarbeidet, men døde to år seinere.
Kuhlflaggermus (Pipistrellus kuhlii), som er vanlig i middelhavsområdet, er oppkalt etter Heinrich Kuhl.
Oddernes kommune
Oddernes kommune er en tidligere kommune i Vest-Agder, siden 1964 en del av Kristiansand kommune.
Oddernes herred ble opprettet i 1837, og bestod inntil det ble slått sammen med Kristiansand i 1964.
Ved lov av 14. juni 1921 ble ca. 2,75 km² av Lund i Oddernes overført til Kristiansand og ble en ny bydel med 2 164 innbyggere.
Fra 1. januar 1965 ble Oddernes slått sammen med Kristiansand, samtidig med kommunene Randesund og Tveit. På dette tidspunktet hadde Oddernes et areal på 103 km² og innbyggertallet hadde økt til 18 668.
Slinkombas
Slinkombas er en norsk folkemusikkgruppe fra slutten av 1970-tallet og begynnelsen av 1980-tallet som spilte arrangert folkemusikk. Gruppa har forankring i tradisjonen fra Setesdal og har tatt navnet fra en dans fra Sirdal. I 2008 var gruppa igjen samlet, med konserter på flere festivaler.
Dansen slinkombas
Dansen fra Sirdal er en variant av en enmanns ferdighetsdans som går ut på å hoppe over kryssede staver.
Dansen finnes i flere europeiske land:
Navnet kommer muligens av en forvanskning av "Les cinq pas" – de fem stegene.
Medlemmer
Gruppa vant Spellemannprisen i 1979 med plata ”Slinkombas”.
Diskografi
Begge gjenutgitt på CD i 2008 med tittelen Slinkombas og bas igjen (Grappa/Heilo)
Manuel Mejuto González
Manuel Enrique Mejuto González (født 16. april 1965 i Spania) er en spansk fotballdommer. Han har blant annet vært dommer i EM 2004 i Portugal og EM 2008 i Sveits og Østerrike. Landskamper, UEFA-cupen, Mesterligaen og Primera Division har han dømt mange av etter hvert. Han dømte Champions League-finalen mellom AC Milan og Liverpool FC i 2005.
Kamper i EM som hoveddommer
2004:
2008:
Jürgen Schult
Jürgen Schult (født 11. mai 1960 i Amt Neuhaus, Niedersachsen) er en tysk friidrettsutøver. Han representerte DDR da han vant gull i diskos under OL 1988 i Seoul.
Andino
Andino var en argentinsk bilprodusent som produserte små sportsbiler med motorer fra Renault. Selskapets eneste modell var GTA 1 som ble produsert i to serier: serie 1 mellom 1967 og 1970, og serie 2 mellom 1976 og 1981. Totalt bygde fabrikken omkring 110 biler.
Jürgen Schult
Senere i den lange idrettskarrieren representerte han det gjenforente Tyskland. Han deltok også under OL 1992 i Barcelona, der han fikk bronse, og under OL 2000, 40 år gammel, da han kom på åttendeplass.
I 1984 kunne han ikke delta i OL på grunn av de østeuropeiske nasjonenes boikott. I 1986 satte han ny verdensrekord i diskos med et kast på 74,08 m, en forbedring på over to meter.
DC Shoes
DC Shoes er et amerikansk skomerke som er kjent for skatesko.
Selskapet ble grunnlagt i 1994 av Ken Block og Danny Way, og er lokalisert i California. Utover sko til skating, har de også begynt med snøbrettsko, T-skjorter, bukser, hatter og jakker. Merket er i bruk i flere forskjellige typer ekstremsport og sport, som rullebrettkjøring, BMX-sykling, motocross, rally, billøp og surfing.
Dominic Monaghan
Dominic Monaghan (født Dominic Bernard Patrick Luke Monaghan 8. desember 1976) er en engelsk skuespiller, mest kjent for rollen som Munti i Peter Jacksons filmatisering av Ringenes herre og som Charlie Pace i TV-suksessen Lost.
Tidlig liv
Han ble født i Berlin i Tyskland, og snakker flytende tysk. Familien flyttet til Manchester i England da han var 12 år gammel. Han gikk på St. Anne's RC High School og Aquinas College, hvor han studerte engelsk litteratur, drama og geografi.
Selv om han hadde mange muligheter da han var yngre, ville han bli skuespiller. Inspirasjonen hans var Harrison Ford i rollen som Han Solo i Star Wars. Etter hans andre år på Aquinas, ble han med i vanlige skolestykker som Oliver Twist, A Christmas Carol, og Bugsy Malone. Dermed ble han med i Manchester Youth Theater hvor han var rollen som Geoffrey Shawcross i TV-serien Hetty Wainthropp Investigates i fire sesonger. Hans filmdebut var som Sasha i TV-filmen Hostile Waters i 1997.
Karriere
I 1999 ble han med i en radio-komedie kalt Stockport; So Good They Named It Once, for 6 episoder som den 15 år gamle fortelleren Jason. I 2000, ble han med i mini-TV-serien Monsignor Renard som den franske Etienne Pierre Rollinger. Senere det samme året, ble han med i en annen mini-TV-serie kalt This Is Personal: The Hunt for the Yorkshire Ripper.
Og deretter kom de tre årene i Ringenes herre fram i karrieren hans. Han ble tildelt rollen som den gøyale hobbiten Muntiadok Brennibukk, bedre kjent som Munti i den mega-suksessfulle fantasy-trilogien. Året etter den siste Ringenes herre filmen, ble han tildelt rollen som den heroinavhengige rockestjernen Charlie Pace i tv-suksessen Lost. I tillegg til at han ble med i to filmer det samme året, Spivs og The Purifiers. I 2005, samme året han jobbet med andre sesong av Lost ble han tildelt en rolle som rockestjernen Owen i filmen Shooting Livien. Nå skal han være med i grøsserfilmen I Sell The Dead som gravrøveren Arthur Blake, fra 1800-tallet.
Han bor i Los Angeles, California, og skriver for tiden et filmmanus sammen med den tidligere Ringenes herre-medspilleren Billy Boyd.
Castell dels Tres Dragons
Castell dels Tres Dragons («De tre dragers slott») er kallenavnet på modernistbygningen som ble oppført av arkitekten Lluís Domènech i Montaner mellom 1887 og 1888 som kafé og restaurant for verdensutstillinga i 1888 i Barcelona. Dette navnet stammer sannsynligvis fra romanen fra 1865 med samme navn, som er skrevet av Serafí Pitarra.
Castell dels Tres Dragons ligger i Parc de la Ciutadella, langs gata Passeig de Lluís Companys. Den var en av hovedbygningene under verdensutstillinga, og ved siden av lå Palau de les Belles Arts, som ikke lenger eksisterer. Siden 1920 har den husa byens zoologiske museum. Bygningen er av murstein og jern, og har form som et slott.
William Vickrey
William Spencer Vickrey (født 21. juni 1914 i Victoria i Britisk Columbia i Canada, død 11. oktober 1996 i Harrison i New York i USA) var en canadisk professor og nobelprisvinner i økonomi. Vickrey ble tildelt Sveriges Riksbanks pris i økonomisk vitenskap til minne om Alfred Nobel sammen med James Mirrlees for deres forskningsbidrag til den økonomiske teorien om insentiver under asymmetrisk informasjon. Kunngjøringen av prisen ble gjort bare tre dager før hans død.
Vickrey gikk på Phillips Academy i Andover, Massachusetts. Etter å ha tatt en bachelor of science i matematikk ved Yale University i 1935, dro han til Columbia University for å fullføre master- (1937) og doktorgradsstudiene (1948). Her ble han værende det meste av sin karriere.
Vickrey giftet seg med Cecile Thompson i 1951. Han døde i Harrison i New York i 1996 av hjertesvikt. Han var kveker og medlem av Scarsldale Friends Meeting.
Ballintubber Abbey
Historie
Abbediet ble grunnlagt av kong Cathal Crobhdearg O'Connor i 1216. På stedet han valgte hadde det allerede en tid ligget et kloster. Ballintubber Abbey skal være den eneste kirken i Irland som både er grunnlagt av en irsk konge og som fremdeles er i vanlig bruk.
Selv om abbediet ble opphevet og bygningene skadet under reformasjonen, sluttet katolikkene ikke å bruke den takløse kirkebygningen i årene da lovene mot annen kirketilhørighet enn Church of England, Penal Laws, var i kraft. Først i 1966 ble kirkeskipet restaurert og gitt et nytt tak før feiringen av 750-årsdagen for abbediets grunnleggelse. I 1997 ble kapittelhuset og Dorter-området restaurert og dekket av tak. Det foreligger planer om å restaurere hele østfløyen før 800-årsjubileet i 2016.
I senere år har abbediet fått flere attraksjoner på området rundt bygningene. Blant disse er en abstrakt korsvei, en permanent julekrybbe i bakken, en rosenkransvei og et lite museum. Det sies dessuten at Seán na Sagart, en kjent og beryktet preste-jager, er begravet her, et stort tre skal markere stedet der han ligger.
Ved Ballintubber Abbey begynner også Tochar Phádraig, den gamle pilegrimsruten til Croagh Patrick (irsk: Cruach Phádraig). Etter at den lenge lå brakk, har den har igjen blitt tatt i bruk som pilegrims- og turistvei. På Reek Sunday, den siste søndag i juli, møtes pilegrimer i Ballintubber for å gå til Croagh Patrick. Kirken brukes ofte til bryllup, og i 2001 stod Pierce Brosnans bryllup her.
Izabela Dragneva
Izabela Dragneva-Rifatova (bulgarsk: Изабела Драгнева; født 1. oktober 1971) er en bulgarsk tidligere vektløfter. I løpet av karrieren oppnådde hun topplasseringer både i EM og VM. Hun har hele fire EM-gull. Under OL 2000 vant hun opprinnelig gullmedalje, i 48-kilosklassen, men ble diskvalifisert og utestengt i to år for bruk av det vanndrivende middelet Furosemid.
Sofala
Sofala var hovedstaden i Munhumutapaimperiet som omfattet nåværende Zimbabwe og Mosambik. Det var en by som afrikanerne hadde bygget på en arkitektonisk god måte med store steinbygninger med søyler og gull.
Sofalas historie skriver seg fra 700-tallet. Den ligger på sørsiden ved munningen av Sofalaelven på Afrikas østkyst og ble sagt å kunne ha plass til hundre store skip. Araberne drev handel her og fra 1100-tallet styrket de byens kapasitet som handelsby ved å bruke elvegående dhowbåter til å bringe gull fra gruver i Great Zimbabwe og ut til kysten.
De svære palassene i byen ble ødelagt etter at portugisiske kjøpmenn oppdaget at imperiet hadde handelsforbindelser til Kina og andre østlige regioner. Portugiseren Pero de Covilhao besøkte Sofala i 1489 etter han hadde fått rapporter om gullgruver i innlandet. Thome Lopez som fulgte Vasco da Gama til India i 1502 mente at Sofala var Bibelens Ofir. Fra denne tid begynte Sofala å forfalle. Portugal bygget fortet Fort San Caetano i Sofala i 1505. Til dette brukte man stein importert fra Europa. Steinen ble resirkulert i det 20. århundre da den ble brukt til å bygge katedralen i Beira. Nå er det bare få ruiner igjen etter fortet i Sofala. Da Beira ble anlagt på nordsiden av elven i 1890, mistet Sofala sin betydning. Etter hvert som avskoging av elvebredden økte, ble elva full av mudder og vanskelig å seile på.
Namibia under Sommer-OL 2008
Namibia under Sommer-OL 2008. Ti sportsutøvere fra Namibia deltok i fire sporter under Sommer-OL 2008 i Beijing. De vant ingen medaljer. Terrengsyklisten Manie Heymans var landets flaggbærer under åpningsseremonien.
Etseri
Etseri (finsk: Ähtäri) er en by og kommune i landskapet Södra Österbotten i Finland. Kommunen har cirka 6 600 innbyggere og et areal på 908,7 km² hvorav 103,33 km² er vann. Etseri er en finskspråklig kommune som grenser til kommunene Alavo, Alajärvi, Soini, Saarijärvi, Multia, Keuru og Virdois. Etseri ble grunnlagt i 1867 og fikk bystatus i 1986.
Domarnäs (fi.: Tuomarniemi) er en forstskole i Etseri. Et populært turistmål er Etseri djurpark (Ähtärin eläinpuisto).
April Ryan
April Ryan er hovedpersonen i det kritikerroste og bestselgende eventyrspillet Den lengste reisen. I oppfølgeren Drømmefall er hun en av tre hovedpersoner. I Den lengste reisen ga Synnøve Svabø stemmen til April, og i det Drømmefall var det Petronella Barker som hadde stemmen hennes. I de engelske versjonene av spillet hadde Sarah Hamilton stemmen i begge spillene.
Bakgrunn
Den 18 år gamle studenten April Ryan har startet på kunstskole i bydelen Venice i millionbyen Newport. April kommer fra landsbygda, men etter flere år med konflikter med faren hennes bestemte hun seg for å rømme til storbyen. April flyttet inn i studentkollektivet Grensehuset, som paret Fiona og Mickey eier. April har to bestevenner, Emma og Charlie.
Viskadalens Folkhögskola
Viskadalens Folkhögskola er en folkehøgskole i Seglora ved Borås i Sverige og ble etablert i 1928 som Västra Sveriges Arbetares Folkhögskola.
I skolens kursprogram inngår allmenne fag, naturvitenskap og fritidslederutdanning. Skolens kurstilbud strekker seg fra ett til fire år.
Highgate undergrunnsstasjon
Highgate undergrunnsstasjon er en stasjon i Londons undergrunnsbane. Den ligger på s High Barnet-gren.
Det ble anlagt en jernbanestasjon på området allerede 1867, spor etter denne ligger rett over dagens undergrunnsstasjon. Traseen er i dag konvertert til turstien Parkland Walk. Før annen verdenskrig planla London Underground en ny forbindelse fra Highgate til Alexandra Palace i nord, og Finsbury Park i sør, men denne linjen ble aldri noe av. Hadde den sett dagens lys, ville Northern-linjens servicemønster blitt betraktelig mer komplisert enn det allerede er.
Hotel Chelsea
Hotel Chelsea er et amerikansk hotell med adressen 222 West 23rd Street mellom syvende og åttende aveny i området Chelsea på Manhattan, og er kjent for å ha huset en rekke kjente musikere, forfattere, filmskapere samt kunstnere i verden. Det tolv etasjer høye bygget ble oppført i 1883 og åpnet som New Yorks første leilighetskooperativ i 1884. Frem til 1899 var det den høyeste bygningen i New York. På den tiden lå bygningen i byens teaterstrøk. Da det ble nedgangstider, og teatrene flyttet, gikk borettslaget konkurs og ble omgjort til hotell i 1905. Fra 1946 har Hotel Chelsea blitt drevet av tre generasjoner av familien Bard.
I juli 2008 ble 72-åringen Stanley Bard skiftet ut av styret. Han hadde da drevet hotellet fra 1955, da han tok over etter sin far. Styret ansatte i stedet forhenværende Paramount Hotel-sjef Andrew Tiley til å lede moderniseringen av Hotel Chelsea.
Den dypt savnede Stanley Bard døde i september 2021.
Historiske øyeblikk
Andre filmer har også anvendt Hotel Chelsea som opptakssted.
Joni Mitchell skrev sangen Chelsea Morning om oppholdet sitt der, og Hillary og Bill Clinton kalte datteren sin Chelsea etter sangen. Patti Smith bodde der en stund. En gang hun satt med utstoppet svart kråke hun hadde kjøpt, kom Salvador Dali inn i en svart og rød kappe, la hånden på hodet hennes og sa: «Du er som en kråke, en gotisk kråke.» Et tilfeldig møte mellom Janis Joplin og Leonard Cohen på hotellet resulterte i Cohens sang «Chelsea Hotel #2» (på platen New Skin for the Old Ceremony). Arthur Miller bodde der i seks år.
Anaheim Ducks
Anaheim Ducks, tidligere kjent som Mighty Ducks of Anaheim, er et ishockeylag i den profesjonelle ishockeyligaen NHL. Klubben kommer fra Anaheim, California i USA og har hjemmebanen sin i Honda Center. Mighty Ducks of Anaheim ble grunnlagt av Walt Disney Company i 1993, men Disney solgte seg ut i 2005, og klubben skiftet deretter navn til Anaheim Ducks foran 2006/2007-sesongen. Lagets gamle navn kom for øvrig fra Disneyfilmen The Mighty Ducks.
Anaheim Ducks vant Stanley Cup i sesongen 2006/2007 etter å ha slått Ottawa Senators med 4-1 i kamper.
Trofévinnere
Conn Smythe Trophy
Bill Masterton Memorial Trophy
Maurice "Rocket" Richard Trophy
Hart Memorial Trophy
Historie
Siden lockouten i 2004 har Ducks kvalifisert seg til Stanley Cup playoffs fem av syv ganger. I 2006-07-sesongen gikk de helt til topps etter å ha slått Ottawa Senators 4-1 i kamper i finalen. Dette er fortsatt den eneste sesongen de har vunnet Stanley Cup.
Grunnserie og sluttspill (1993-2012)
W = Seiere | L = Tap | T = Uavgjort | OL = Tap etter ordinær tid | P = Poeng | Div = Division | Conf = Conference
Triumfen i 2007
Allerede før sesongen ble Anaheim Ducks utpekt som en av favorittene til å vinne Stanley Cup troféet. Med to av de beste backene i NHL – Chris Pronger og Scott Niedermayer – var Ducks en av lagene med de sterkeste defensive brikkene denne sesongen. I tillegg hadde de også offensiv slagkraft i Ryan Getzlaf, Teemu Selanne, Andy McDonald, Chris Kunitz og Corey Perry for å nevne noen. Keeperduoen Jean-Sebastien Giguere og Ilya Bryzgalov hadde også en stabil sesong med solide prestasjoner, og de var begge store bidragsytere til at Ducks gikk til topps.
Grunnserien startet på imponerende vis da Ducks spilte hele seksten kamper før de gikk på sitt første tap mot Calgary Flames. Fram til da hadde de tolv seiere og fire tap etter overtid (som gir ett poeng). Ducks endte til slutt opp med 48-20-14 og 110 poeng som ga dem en triumf i Pacific Division og en 2.-plass bak Detroit Red Wings i Western Conference. Finnen Selanne utpekte seg som den store stjernen i grunnserien med 48 mål og 46 assists som ga 94 poeng. Bak fulgte McDonald (78), Niedermayer (69), Kunitz (60) og Pronger (59).
2.-plassen i Western Conference gjorde at Ducks skulle spille mot 7.-plassen i kvartfinalen i sluttspillet. Minnesota Wild skulle vise seg å bli en enkel hindring for de svartkledde med 4-1 i kamper. I neste runde sto de overfor en tilsynelatende vanskeligere motstander i Vancouver Canucks. Selv om Ducks vant serien 4-1, var den jevnere enn resultatet skulle tilsi. Hele tre av fem kamper måtte avgjøres etter overtid, og i to av kampene måtte det til og med spilles to overtime-perioder. I Conference-finalen ble det et rent toppoppgjør mellom Ducks og Detroit Red Wings. Anført av Niedermayer-brødrene (Rob og Scott) tok Ducks seg til finalen med en 4-2-seier i kamper. Også her viste Ducks evnen til å avgjøre tette kamper ved å ta to av seierne etter overtid.
I Stanley Cup-finalen møtte de Ottawa Senators som på veien til finalen hadde slått ut Pittsburgh Penguins (4-1), New Jersey Devils (4-1) og Buffalo Sabres (4-1). Anført av topprekka med stjernespillerne Daniel Alfredsson, Jason Spezza og Dany Heatley skulle det bli spennende å se hvordan det canadiske backparet Pronger og Niedermayer skulle stoppe Senators i deres rekke av strålende matcher. Ducks hadde hjemmebanefordel og serien startet med to kamper i Honda Center. Det var to meget jevne kamper hvor Ducks tok det lengste strået i begge med 3-2 og 1-0-seiere. Etter dette ble det spilt to kamper i Scotiabank Place i Ottawa hvor Ducks og Senators vant hver sin match. Dermed ledet Ducks serien 3-1 før de kunne avgjøre det hele i Honda Center i kamp fem. I en kamp med til sammen kun 31 skudd vant Ducks hele 6-2, og kunne for første gang i historien krone seg til Stanley Cup-mestere.
Spillere delaktige i Stanley Cup-triumfen: Ilya Bryzgalov, Jean-Sebastien Giguere, Rickard Jackman, Sean O'Donnell, Francois Beauchemin, Chris Pronger (A), Scott Niedermayer (C), Joe DiPenta, Aaron Rome, Kent Huskins, Teemu Selanne, Corey Perry, Chris Kunitz, Ryan Getzlaf, George Parros, Dustin Penner, Drew Miller, Andy McDonald, Todd Marchant, Brad May, Samuel Pahlsson, Travis Moen, Ryan Shannon, Rob Niedermayer (A), Shawn Thornton, Ryan Carter, Joe Motzko.
Spillere i kursiv spiller fortsatt for Ducks p.d.d.
Årene etter Stanley Cup-seieren
Allerede sommeren etter troféet ble hevet gikk det rykter om at Teemu Selanne og Scott Niedermayer vurderte å gi seg på topp. Dermed måtte Ducks starte 2007-08-sesongen uten to av sine viktigste spillere. Begge ombestemte seg imidlertid underveis i sesongen, og spilte henholdsvis 26 og 48 kamper i grunnserien. Stortalentet Ryan Getzlaf bar laget på sine skuldre og endte til slutt opp med respektable 82 poeng ved sesongslutt. Laget mistet også sin backup-keeper Ilya Bryzgalov til Phoenix Coyotes, og erstattet han med kommende førstekeeper Jonas Hiller. Etter å ha endt på en 4.-plass i Western Conference tapte de i kvartfinalen i sluttspillet mot Dallas Stars.
I løpet av de neste sesongene skjedde det flere utskiftninger i stallen til Ducks. Før 2009-10-sesongen hadde Chris Pronger blitt tradet til Philadelphia Flyers, og samtidig skulle det vise seg at dette ble Scott Niedermayers aller siste sesong i NHL. Med to av NHLs beste forsvarsspillere gjennom tidene på vei vekk var det viktig for Ducks å forsterke defensivt på dette tidspunktet. Heldigvis hadde de noen år i forveien lagt grunnlaget for det offensive ved å drafte Ryan Getzlaf, Corey Perry og Bobby Ryan som utgjorde en livsfarlig trio på førsterekka. I forsvar kom Lubomir Visnovsky inn sammen finnen Toni Lydman, som etterhvert har vist seg som en sterk forsvarsduo. Samtidig draftet Ducks stortalentet Cam Fowler i 2010, en spiller ansett som en kommende stjerne i NHL.
Spillerstall
Pr. 24. februar 2012
Norske spillere
Espen Knutsen er hittil den eneste norske spilleren som har spilt i Anaheim Ducks. Knutsen fikk 19 kamper for Ducks i 1997-98-sesongen, og scoret 3 mål. Dessverre ble "Shampo" aldri noen stor suksess i den gang Mighty Ducks-trøya, og han spilte mesteparten av sesongen for farmerlaget Cincinnati Mighty Ducks. Etter en skuffende NHL-sesong dro Knutsen tilbake til Djurgården og gjorde suksess der før han fikk sin andre sjanse i 2000 i NHL med klubben Columbus Blue Jackets. Der markerte han seg som en nøkkelspiller i flere sesonger fra 2000 til 2004.
73 Klytia
73 Klytia er en hovedbelteasteroide. Den ble oppdaga den 7. april 1862 av Horace Parnell Tuttle fra Harvard College Observatory i Cambridge. Den er oppkalt etter nymfen Klytia fra gresk mytologi.
Foss Bryggeri
Foss Bryggeri var et bryggeri i Oslo. Bedriften ble stiftet i 1836 som Ytteborgs Bryggeri, og holdt til i Hausmanns gate. Utover 1800-tallet ble vannet i nedre delen av Akerselva for forurenset til brygging av øl, og bryggeriet trengte mer plass. I 1897 flyttet derfor bryggeriet til nye lokaler ved Vøyenfallene øverst på Grünerløkka, og byttet i den forbindelse navn til Foss Bryggeri.
Ytteborgs Bryggeri
Da Aktieselskabet Ytteborgs Bryggeri ble grunnlagt av garvermester og stadshauptmann Nils Jensen Ytteborg i Christiania i 1836 hadde bryggeriet fabrikk i Hausmanns gate 8-10-12 ved nedre del av Akerselven i Oslo.
Ytteborgs Bryggeri oppførte i 1843 ølkjellerne ved Akersbakken, i fjellet under Gamle Aker kirke. De hadde fire store lagerrom med teglsteinshvelv under en overbygning av utmurt bindingsverk. Adkomsten var gjennom bindingsverkshuset, hvor to vindeltrapper førte ned til kjellernivå. I sentrum av trappene var det heissjakter for å heise øltønner opp til overbygningen, hvor ølet antagelig ble tappet på flasker.
Grunnen til at ølhallene ble oppført var den nye teknologien med undergjæret øl som var kommet fra Tyskland. Undergjæret øl krever lang lagring i kjølige omgivelser. Isblokker ble derfor hugget ut i Akerselva om vinteren, tatt med hest og kjærre opp til ølhallene slik at de holdt hallene med øltønner kjølige hele sommeren gjennom på ca 4 grader celcius.
Kjellerne ble i samtiden betraktet som et mesterverk av ingeniørkunst, og de ble innviet med stor festivitas i nærvær av daværende kronprins Oscar I. De gikk populært bare under navnet «Kjeller'n». Under 2. verdenskrig ble kjellerne brukt til grønnsakslager, og da ble det åpnet en transportinngang via en tunnel som munner ut i fjellveggen mot Akersbakken.
Etter en utvidelse av kirkegården rundt Gamle Aker kirke ble overbygningen revet i 1950-årene, og kjellerne ble da så utsatt for grunnfuktighet at de senere har vært ubrukelige.
Christen Magelssen
Christen Daae Magelssen (født 6. mai 1841, død 1940) var en norsk billedhugger.
Foss Bryggeri
Ytteborgs Bryggeri
Ytteborgs Bryggeri var spesielt kjent for sitt bayerske øl.
Yi (Henan)
Yi (kinesisk: 伊河; pinyin: Yī Hé) er en sideelv til elven Luo i provinsen Henan i Kina.
Christen Magelssen
Liv
Magelssen var sønn av sogneprest i Åfjord Hans Gynter Magelssen (d. 1886) og Drude Cathrine Haar Daae (1815–88), en søster av Ludvig Kristensen Daa. Som ung var han først sjømann, før han begynte å lage gallionsfigurer i et engelsk verksted. Da han kom tilbake til Norge bestemte han seg for å bli billedhugger, og dro i 1866 til København med statsstipend. Her fikk han undervisning av den danske billedhuggeren Herman Wilhelm Bissen i tre år. I denne perioden utførte han sitt første større arbeid, «Sjømand, som genser sit Fædrelands Kyst».
Foss Bryggeri
Foss Bryggeri
Bryggeriet bygget i 1897 en omfattende fabrikk ved Vøyenfallene, der Øvre Foss teglverk hadde ligget, på det som i dag er sletten og parkeringsplass mellom gamle Ringnes Bryggeri og Akerselven, og byttet i den forbindelse navn til Aktieselskapet Foss Bryggeri. Adressen var Thorvald Meyers gate 9.
Christen Magelssen
Liv
I de neste årene bodde Magelssen i Kristiania, før han dro til Roma i 1871. Her bodde han i ti år, til å begynne med med statsstipend, og ble kjent med andre nordmenn som var i Italia på samme tid: Ole Bull, Bjørnstjerne Bjørnson, Jonas Lie og Henrik Ibsen. I Roma-perioden laget han blant annet kolossalstatuen «Meleager», som ble utstilt på verdensutstillingen i Paris i 1878. I 1880-årene vendte han tilbake til Norge, og bodde først i Bergen, siden i Kristiania.
Yi (Henan)
Elvens lengde er 368 kilometere og den har et tilsigsfelt på 6 100 kvadratkilometer.
Christen Magelssen
Liv
Magelssen levde til han ble nesten 100 år gammel. Han var gift med den italienske boktrykkerdatteren Adele Elvira Salandri (f. 1857).
Yi (Henan)
Yi- og Luo-elvenes samlede tilfangsområde er av stor arkeologisk betydning.
Foss Bryggeri
Foss Bryggeri
Det nye bryggeriet fortsatte å bruke ishallene ved Gamle Aker kirke, men bygde senere egne ishaller i den nye fabrikken.
Foss Bryggeri ble ledet av Carl Theodor Ytteborg som var sønn av grunnleggeren.
Foss Bryggeri brygget fremst Bayersk Øl og "Pilsener Øl" (moderne form: Pilsner) men også Lands Øl, Bok Øl, Malt øl, Vørter Øl, Kulmbacher Øl, Lager Øl og Salvator (frelseren) Øl (lansert 14. mars 1899). Bryggeriet var meget fremgangsrikt, bygget ut fabrikken og kjøpte i 1899 serveringssted i Oslogate (det som i dag er Oslo Spiseforretning) og bygde i 1900 Hotel Continental som Foss Bryggeri leiet ut til forskjellige restauratører.
Foss Bryggeri vant gullmedalje for sitt øl ved den store Verdensutstillingen i Paris i 1900.
Foss Bryggeri var det ledende bryggeri i Christiania da Haakon VII ble Norges konge i 1905. Haakon tok tradisjonen fra Danmark med å utnevne Hoffleverandører med Kongelig Enerett. Foss Bryggeri ble valgt til Hoffleverandør av øl og ble «eneberettiget» til dette. Foss Bryggeri fikk dermed den prestisjefulle rett til å trykke sine etiketter med den Norske Kongekrone og teksten «ENEBERETTIGET» på sitt Bayerske øl og Pilsener øl.
Foss Bryggeri gikk meget bra til det fikk økonomiske problemer under første verdenskrig (1914–1918) da råvarene til bryggingen, som delvis kom fra Tyskland, ble rasjonert og Foss Bryggeri ikke klarte å få faste leveranser. Foss Bryggeri ble derfor solgt til Schous Bryggeri i 1917 for 1,5 millioner kroner. Schous Bryggeri hadde flere produktlinjer og klarte seg derfor bedre under krigens rasjonering. Schous Bryggeri sluttet å bruke varemerket Foss Bryggeri i 1922.
Fabrikksbygningen ved Øvre Foss ble revet på 1960-tallet.
Eurokommunisme
Eurokommunisme er betegnelsen på den politiske retningen enkelte vesteuropeiske tradisjonelt Moskvaorienterte kommunistiske partier, fremfor alt de spanske og italienske partiene, inntok på 1970- og 1980-tallet. Eurokommunismen er kjennetegnet ved sin vektlegging av en fredelig overgang til sosialismen, gjerne gjennom parlamentariske kanaler, og sin vektlegging av sivile politiske rettigheter. De eurokommunistiske partiene gikk også bort fra sine tradisjonelle organisasjonsformer som vektla enkeltmedlemmenes aktivitet og partiets demokratisk sentralistiske struktur.
Raggabalder Riddim Rebels
Raggabalder Riddim Rebels ble dannet i 2001. Bak navnet finner vi Jørgen Nordeng og Håvard Jenssen fra Tungtvann. Gruppen har siden fått tre nye medlemmer, Draphaa, Pop-I og Miss Maggi. Raggabalder er en DJ-gruppe som spiller musikk innenfor reggae/dancehall/ragga-sjangeren.
Eurokommunisme
Eurokommunismen fikk aldri noe betydelig fotfeste i Norge da mange av de viktigste prinsippene allerede var ivaretatt av Sosialistisk Venstreparti og deres forløpere. Imidlertid kan Marxistisk Forum og senere også Bevegelsen for Sosialisme beskrives som eurokommunistiske.
Raggabalder Riddim Rebels
Når Raggabalder spiller plater ute skjer det på jamaicansk sound system-vis: med sampler/effekter, tett mikrofonbruk og eksklusive dubplates.
Raggabalder er også kjent for sitt samarbeid med reggae-gruppa Manna fra Bodø. Raggabalder mottok Natt&Dags Oslopris for beste klubbkonsept 2003.
Patrick Swayze
Patrick Wayne Swayze (født 18. august 1952, død 14. september 2009) var en amerikansk danser, Golden Globe-nominert skuespiller, sanger og sang-skribent. Hans gjennombruddsrolle var som danseinstruktør i filmen Dirty Dancing fra 1987, og han hadde også en stor filmsuksess med filmen Ghost fra 1990. Mange vil også huske ham som sørstatsgeneralen Orry Main i TV-serien Nord og sør.
Tidlig liv og familie
Patrick Wayne Swayze ble født i Houston i Texas av foreldrene Jesse Wayne Swayze og koreograf og ballettskoleeier Patsy Swayze. Hans far døde av hjerteinfarkt. Ifølge sin egen nettside var han delvis apache. Hans bror, Don Swayze, er også en skuespiller. Swayze gikk på St Rose of Lima Catholic School, Oak Forest Elementary School, Black Middle School, og Waltrip High School i Houston. Han bodde i Oak Forest-området i Houston mesteparten av sitt liv. Han tok utdannelse i dans ved the Harkness Ballet School og Joffrey Ballet School i New York.
Personlig liv
Swayze giftet seg med Lisa Niemi fra 1975. Paret holdt sammen siden Lisa som femtenåring begynte å ta dansetimer hos Swayzes mor.
Etter et sykehusopphold på grunn av alkoholisme, trakk Swayze seg tilbake til sine rancher i California og New Mexico for å arbeide med araberhester. Hans best kjente hest var en arabisk hingst kalt «Tammen». Han var også opptatt av åndelighet. Han ble oppdratt i den romersk-katolske tro, men senere i livet fordypet han seg i både bahai, buddhisme og scientologi.
Alkoholisme
Swayze la seg inn på en klinikk for å bli kurert for alkoholisme etter at hans søster Vicky døde.
Kreftsykdom
Det var magasinet National Enquirer som først fortalte om Swayzes sykdom. «Patrick fikk nylig beskjed om at kreften har spredt seg til leveren,» sa en kilde i Swayzes familie til magasinet.
Patrick Swayze sovnet stille inn med familien rundt seg den 14. september 2009.
Tidlig karriere
Swayzes første profesjonelle opptreden var som danser for Walt Disney Company i Disney on Parade. Deretter fikk han en rolle i en oppsetning av Grease på Broadway, før han debuterte på film som «Ace» i Skatetown, U.S.A. (1979). Han var også med i TV-serien M*A*S*H i 1981. Swayzes neste filmroller var i filmer som The Outsiders (1983), det fiktive krigsdramaet Red Dawn (1984) og Youngblood (1986). Hans første større suksess kom med tv-serien Nord & Sør fra 1985, som hadde handling fra den amerikanske borgerkrigen.
Dirty Dancing
Han fikk stjernestatus med filmen Dirty Dancing fra 1987, der han spilte danselærer på et hotell. Den andre hovedrollen ble spilt av Jennifer Grey. De to hadde også vært motspillere i filmen De unge tapre. Dirty Dancing var opprinnelig en lavbudsjett-film som produksjonsselskapet regnet ville bli vist på kino i bare én uke, og deretter bli sendt rett ut på videomarkedet. Men filmen ble en stor internasjonal kinosuksess, og ble den første filmen som noensinne hadde solgt over 1 million video-eksemplarer. Pr 2007 hadde Dirty Dancing tjent inn over USD 300 millioner over hele verden. Det har også blitt laget nye fjernsynsserier, musikaler og videospill med utgangspunkt i den opprinnelige filmen fra 1987. Swayze fikk en Golden Globe-nominasjon for sin rolle i filmen. Han sang også en av sangene i filmen, «She's Like the Wind», som han opprinnelig skrev sammen med Stacy Widelitz til filmen Grandview, U.S.A.. Sangen ble en «top 10 hit» i USA og har senere blitt spilt inn av andre artister, blant andre David Hasselhoff. I 2006 laget artisten Lumidee til en hiphop-versjon av «She's Like the Wind» som gikk til topps på listene i Tyskland.
Etter Dirty Dancing
I 1996 ble Swayze alvorlig skadet under innspillingen av filmen Letters from a Killer, da han falt av en hest og traff et tre. Han brakk begge beina og fikk også store skader i en skulder. Opptakene ble utsatt i to måneder, men filmen fikk til slutt premiere i 1999. Swayze kom seg etter skadene, men hadde problemer med å finne nye roller helt til han i 2000 spilte i Waking Up in Reno mot Billy Bob Thornton og Charlize Theron, samt i Forever Lulu med Melanie Griffith.
Senere karriere
Patrick Swayze debuterte på teaterscenene i London 27. juli 2006 som «Nathan Detroit» i musikalen Guys and Dolls, med Neil Jerzak som motspiller. Han spilte i denne oppsetningen frem til 25. november 2006. Han opptrådte også i Broadway-oppsetninger av Goodtime Charley og Chicago (2003).
En av Swayzes siste roller var i filmen Christmas in Wonderland. I august 2007 spilte Swayze en eldre rockestjerne i filmen Powder Blue, der hans yngre bror Don Swayze spilte en av de andre rollene. Dette var brødrenes første film sammen. Den siste tiden frem til han ble syk arbeidet Patrick Swayze med en pilotepisode til en dramaserie for fjernsyn kalt The Beast, der han spilte rollen som FBI-agenten «Charles Barker».
Priser og nominasjoner
Listen under er ikke komplett, se Internet Movie Database – Patrick Swayze: Awards
Utvalgt filmografi
Listene under er ikke komplett, se Internet Movie Database – Patrick Swayze
Hans Jacob Debes
Hans Jacob Debes (født 17. juli 1940 ved Gjógv, død 26. januar 2003 i Tórshavn ) var en færøysk historiker.
Han tok magistergraden i historie og engelsk ved Københavns Universitet i 1971 og doktorgraden i historie ved Háskóli Íslands i 1986 med en avhandling om den færøyske nasjonalbevegelsen på slutten av 1800-tallet. For denne avhandlingen ble han tildelt M.A. Jacobsens Heiðursløn for sakprosa. Debes var lektor ved Føroya Studentaskúli 1971–1986 og timelærer ved Føroya Læraraskúli og Føroya Handilsskúli i mange år. Han var dekan ved det samfunnsvitenskapelige fakultetet ved Fróðskaparsetur Føroya 1987–1997 og professor i historie ved samme lærested fra 1989 til sin død i 2003.
Debes var varamedlem av Lagtinget fra Suðurstreymoy, valgt for Tjóðveldisflokkurin. Han møtte fast på Lagtinget 1986–1988, etter at Erlendur Patursson døde. Debes var også medlem av Færøyenes skolestyre, styremedlem ved Føroya Fólkaháskúli og styreformann i den færøyske husbanken.
Wanpingfortet
Wanpingfortet, også kalt Wanpingslottet (kinesisk: 宛平城; pinyin: Wǎnpíng Chéng) er et fort fra Ming-dynastiets tid. Det ble bygd i 1638-1640, i den hensikt å inngå i Beijings forsvarsverker mot Li Zichengs bondeopprør. Det ligger inntil Lugoubroen.
Wanpingfortet har to porter. Den østlige kalles Den alltid velstående port (永昌门) men senere kalt Den majestetiske port (威严门). Den vestlige kalles gunstig regjering-porten (顺治门).
Kineserne kaller av og til anlegget for Wanping by. Siden begynnelsen har det vært et militært anlegg. Fra vest til øst måler det 640 meter, og fra sør til nord 320 meter.
Rett vestenfor er Yongdingelven, som krysses av Lugoubroen (Marco Polo-broen, 卢沟桥).
N.K.S.
NKS som forkortelse kan bety:
Ellinge slott
Ellinge slott ligger ved Bråån, en biflod til Lødde Å, et par kilometer sydvest for Eslöv i Skåne.
Historie
Ellinge ble bygd som en forsvarsborg med voldgraver, og er et av Skånes eldste gods med aner tilbake til 1100-tallet. Den opprinnelige skånsk-danske lukkede borgen ble i 1735 omgjort til en åpen herregård i svensk stil. Samtidig ble det anlagt en ny park. I 1854 ble den nordre fløyen revet ned, og erstattet med den nåværende tårnaktige stenbygningen. Hovedbygningen fikk gavler i en slags renessansestil.
Ellinge har tilhørt flere av Danmarks mektigste slekter og personer, blant andre erkebiskop Jakob Erlandsen og senere Henrik Krummedike.
Spanias flagg
Spanias flagg består av tre vannrette striper i fargene rødt–gult–rødt, der den midtre gule stripen er dobbelt så bred som de røde. Spanias riksvåpen er avbildet på den gule stripen, mens flagget uten riksvåpenet benyttes som en variant både på land og som handelsflagg til sjøs.
Rødt og gult ble første gang innført som flagg til bruk til sjøs i 1785. Fargene er hentet fra våpnene til Castilla, et gult kastell på rød bunn, og Aragón, fire røde striper på rødt. Flagget i sin nåværende form ble lovregulert 19. desember 1981.